OzLabs/hebrew-wiki-articles huggingface dataset:
תותב פין

תותב פין הוא שתל בפין המושתל לטיפול בהפרעות כמו בעיות זקפה, מחלת פיירוני, פריאפיזם איסכמי, עיוות וכל פגיעה טראומטית של הפין, ובניתוח פאלופלסטיקה בגברים או פללופלסטיקה ומטוידיופלסטיקה בניתוח לשינוי מין מנקבה לגבר. ניתן לבצע השתלת תותב פין גם למטרות אסתטיות. למרות שישנם סוגים רבים של תותבים, רובם הם תותבים מתנפחים או תותבים גמישים<ref name="peritourology.com penile-implants"></ref>.

== סוגים ==
תותב פין גמיש (הידוע גם כתותב בלתי מתנפח או קשיח למחצה) עשוי מזוג מוטות גמישים המושתלים בגוף הפין. המוטות קשיחים אך ניתנים לעיקום ובכך ניתן לכוונן אותם באופן ידני למצב זקוף<ref></ref>. ישנם שני סוגים עיקריים של תותבים גמישים: אחד העשוי סיליקון ללא מוט בתוכו, הנקרא גם תותב רך, ואחר עם ליבת חוט ספירלה מכסף או פלדה מצופה בסיליקון<ref></ref>. 

תותב מתנפח לעומת זאת עשוי מסט גלילים מתנפחים ומערכת משאבה. ישנם שני סוגים של תותבי פין מתנפחים - של שני חלקים ושל שלושה חלקים. שני הסוגים מתמלאים בתמיסת מלח סטרילית אשר נשאבת לתוך גלילים בעת תהליך. הגלילים מושתלים בגוף המחילתי (corpus cavernosum) של הפין ומערכת המשאבה המחוברת לגלילים ממוקמת בשק האשכים<ref name="Chung"></ref>. לתותב העשוי משלושה חלקים יש מאגר גדול נפרד המחובר למשאבה הממוקם בדרך כלל בחלל הרטרופובי (החלל של רציוס), אולם ניתן למקמו גם במיקומים אחרים, כמו למשל בין שריר הבטן הרוחבי לשריר הבטן הישר. תותב העשוי משלושה חלקים מספק קשיחות והיקף דומים יותר לזקפה טבעית. בנוסף, בשל נוכחותו של מאגר תמיסת מלח גדול יותר, תותבים בני שלושה חלקים מספקים רפיון מלא של הפין כאשר הוא מנופח, ובכך מביאים לנוחות רבה יותר מאשר תותבים העשויים שני חלקים וגמישים<ref name="Rodriguez"></ref>.

== סיבוכים ==
הסיבוך השכיח ביותר הקשור בהשתלת תותב פין הוא זיהום המוערך כמתרחש בכ-1-3% מההשתלות ועשוי להופיע הן באזור הניתוח והן על השתל עצמו<ref name="Sarah"></ref>. כאשר הזיהום מערב את תותב הפין עצמו, נדרשת הסרת התותב ושטיפה של חלל הפין בתמיסות לחיטוי. במקרים אלו, יש צורך בהנחת תותב חדש כדי למנוע לייפת (פיברוזיס) ברקמות נוסף וקיצור של הפין. שיעור הניתוחים החוזרים נע בין 6% ל-13%<ref name="Anaissie"></ref>. סיבוכים נוספים כוללים ניקוב של הגוף המחילתי והשופכה (0.1-3%), המופיעים בדרך כלל בחולים עם לייפת קודמת, שחיקה של התותב, שינוי בצורת העטרה, המטומה, קיצור אורך הפין ותקלה במכשור. עקב שיפור מתמיד בטכניקות הכירורגיות והתפתחות בטכנולוגיות התותבים, שיעורי הסיבוכים ירדו באופן משמעותי בשנים האחרונות.

== קישורים חיצוניים ==

* [https://www.medico.co.il/אורולוגיה/תותב-פין-הפתרון-לאימפוטנציה/ תותב פין], באתר מדיקו
* [https://www.sheba.co.il/תותב-לפין תותב לפין], באתר שיבא

==הערות שוליים==

קטגוריה:טכנולוגיה רפואית
קטגוריה:ציוד רפואי
קטגוריה:אורולוגיה
קטגוריה:פין
Ericom Software

אריקום תוכנה (באנגלית: Ericom Software) היא חברה אמריקאית בינלאומית המפתחת תוכנה להתחברות מאובטחת אל סביבת העבודה הארגונית<ref></ref>.

מטה החברה הראשי של החברה נמצא בעיר קלוסטר, ניו ג'רזי ומפעילה סניפים נוספים בישראל ובריטניה.

החברה מעסיקה כ-130 עובדים, מספקת שירותים ללקוחות ברחבי העולם.

== היסטוריה ==
אריקום הוקמה בשנת 1993 על ידי ערן הימן, אשר היה נשיא החברה עד אפריל 2023, במטרה לפתח מדמה מסוף עבור תקן של מסופי מחשב למחשבים מרכזיים מתוצרת IBM<ref></ref><ref></ref>.

בחודש נובמבר 2007, הכריזה על תוכנה להתחברות מרוחקת שפותחה על ידי החברה ואושרה על ידי מיקרוסופט<ref></ref>, ובחודש ספטמבר 2017 הכריזה על תוכנה לגלישה מאובטחת.

בחודש ינואר 2019, מונה דוד קנלוס (David Canellos) לתפקיד המנכ"ל<ref></ref>.

== מוצרי החברה ==
לחברת אריקום תוכנה מספר מוצרים:
* Ericom Access Now - גישה מרוחקת למערכת ההפעלה חלונות באמצעות דפדפן האינטרנט<ref></ref>.
* Ericom Connect - וירטואליזציה של שולחן עבודה מרוחק<ref></ref>.
* Ericom Shield - דפדפן אינטרנט מבודד<ref></ref>.

== קישורים חיצוניים ==

* 
* 
* [https://www.glassdoor.com/Overview/Working-at-Ericom-EI_IE16957.11,17.htm פרופיל החברה], באתר Glassdoor.com 
* [https://www.themarker.com/labels/cyber/1.10325542 אריקום הישראלית חוסמת את הפרצה שמאפשרת מתקפות דרך WhatsApp Web], באתר דה מרקר

== הערות שוליים ==

קטגוריה:חברות ספרדיות
יחסי ברבדוס–מקסיקו

יחסי ברבדוס–מקסיקו הם היחסים הדיפלומטיים בין ברבדוס למדינות המקסיקניות המאוחדות. שתי המדינות חברות באיגוד המדינות הקריביות, ארגון מדינות אמריקה והאו"ם.

==היסטוריה==
ברבדוס ומקסיקו כוננו יחסים דיפלומטיים ב-11 בספטמבר 1972. היחסים בין שתי המדינות התקיימו בעיקר בפורומים רב-צדדיים. בינואר 1984, מקסיקו פתחה קונסוליית כבוד בברידג'טאון. במאי 2002, ראש ממשלת ברבדוס אואן ארתור ביקר במקסיקו כדי להשתתף בפסגת הקונצנזוס של מונטריי שהתקיימה בעיר מונטריי שבצפון מקסיקו. ביוני אותה שנה, ביקר שר החוץ המקסיקני חורחה קסטניידה גוטמן בברבדוס כדי להשתתף בעצרת הכללית ה-32 של ארגון מדינות אמריקה שהתקיימה בברידג'טאון.

בפברואר 2010 ביקר ראש ממשלת ברבדוס דייוויד תומפסון בקנקון כדי להשתתף בפסגת מקסיקו-הקהילייה הקריבית (CARICOM). במאי 2012, נשיא מקסיקו פליפה קלדרון ביקר בברבדוס כדי להשתתף בפסגת הקהילייה הקריבית בברידג'טאון.

ביוני 2014, הוענק לקונסול הכבוד של מקסיקו בברבדוס, סר טרבור קרמייקל, את העיטור הגבוה ביותר של מקסיקו לזרים, מסדר הנשר האצטקי על ידי שר החוץ המקסיקני חוסה אנטוניו מיד. הפרס הכיר בתפקידו הבולט של סר טרבור בפעילות לקידום עסקים, תרבות ותיירות בין ברבדוס למקסיקו, כמו גם במתן רמה יוצאת דופן של תשומת לב קונסולרית.

מדי שנה, ממשלת מקסיקו מציעה מלגות לאזרחי ברבדוס ללימודי תואר שני במוסדות להשכלה גבוהה במקסיקו.

==הסכמים דו-צדדיים==
שתי המדינות חתמו על כמה הסכמים דו-צדדיים, כגון הסכם על שיתוף פעולה מדעי וטכני (1995) והסכם למניעת כפל מס ומניעת העלמת מס בענייני מס הכנסה (2008).

==סחר==
בשנת 2018, הסחר בין ברבדוס למקסיקו הסתכם ב-12 מיליון דולר. היצוא העיקרי של ברבדוס למקסיקו כולל: נחשולי מתח, נייר, גומי מגופר ושנאים חשמליים. היצוא העיקרי של מקסיקו לברבדוס כולל: מקררים ומקפיאים; מסכים ומקרנים; מכונות כביסה וייבוש; טלפונים וטלפונים ניידים; ותנורים. בין 1999 ל-2017, ההשקעה הישירה של ברבדוס במקסיקו הסתכמה ב-76 מיליון דולר. במקסיקו פועלות 35 חברות ברבדיות. החברה הרב-לאומית המקסיקנית Cemex פועלת בברבדוס.

==נציגויות דיפלומטיות==	
* ברבדוס מיוצגת במקסיקו על ידי השגרירות שלה בוושינגטון די. סי., בירת ארצות הברית.
* מקסיקו מיוצגת בברבדוס על ידי השגרירות שלה בפורט אוף ספיין, בירת טרינידד וטובגו, ומחזיקה קונסוליית כבוד בברידג'טאון.

==הערות שוליים==
False Alarm (שיר של מטומה ובקי היל)

"False Alarm" הוא סינגל של התקליטן הנורווגי, מטומה, והזמרת הבריטית, בקי היל. השיר יצא, על ידי וורנר מיוזיק גרופ, FFRR רקורדס ופרלופון, ב-24 ביוני 2016. השיר נכלל בשני אלבומי האולפן הראשונים של מטומה, Hakuna Matoma ו-One in a Million. השיר גם נכלל באלבום האוסף הראשון של בקי היל, Get to Know.

נכון לינואר 2022, השיר הושמע למעלה מ-197 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל יצא בערוץ היוטיוב של מטומה ב-5 באוגוסט 2016. נכון לינואר 2022, הווידאו קליפ נצפה למעלה מ-15 מיליון פעמים.<ref>[https://www.youtube.com/watch?v=-DFApjlqANs Matoma & Becky Hill - False Alarm (Official Music Video)] on YouTube</ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|זהב
|400,000
|-
!ארצות הברית (RIAA)
|זהב
|500,000
|}

== היסטוריית יציאות לאור ==
{| class="wikitable"
!אזור
!תאריך
!פורמט
!גרסה
!חברת תקליטים
!הערות
|-
! הממלכה המאוחדת
| 24 ביוני 2016
| הורדה דיגיטלית
| rowspan="2" |מקורית
| rowspan="4" | וורנר מיוזיק גרופ, FFRR רקורדס, פרלופון
|<ref name="iTunes"></ref>
|-
! scope="row" |איטליה
| 8 ביולי 2016
| להיט רדיו עכשווי
|<ref></ref>
|-
! rowspan="2" scope="row" | ארצות הברית
| 26 באוגוסט 2016
| rowspan="2" | הורדה דיגיטלית
| רמיקסים EP
|<ref name="iTunes2"></ref>
|-
| 7 באוקטובר 2016
| רמיקסים כרך II
|<ref name="Remixes Vol. II"></ref>
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:סינגלים בהוצאת וורנר מיוזיק גרופ
קטגוריה:שירי מטומה
חיים בן-מנחם

פתיחת בנק הדואר במעמד שר הדואר יוסף בורג (שמאל) ומנכ"ל המשרד בן מנחם (ימין) בירושלים, 1953
חיים בן-מנחם היה המנכ"ל הראשון של משרד הדואר הממשלתי בישראל.

== ביוגרפיה ==
בן-מנחם שירת בש"י (שירות הידיעות) של ההגנה. במסגרת תפקידו הפעיל גורמים לטובת איסוף מודיעין בין היתר באמצעות צילום מברקים שנשלחו אל הנציב העליון ארתור ווקופ.<ref></ref> בן-מנחם היה ראש הש"י בירושלים וב-1947 נפתחה שלוחת ש"י חו"ל בפריז בראשותו. בעת שירותו בפריז פנה בן-מנחם לממונה עליו שאול אביגדור בשאלה אם נדרש לחבל בהפלגת אלטלנה ונענה בשלילה.<ref></ref><ref></ref><ref></ref><ref></ref>

ב-1952 מונה למנכ"ל הראשון של משרד הדואר וכיהן בתפקיד עד 1964, הכהונה הארוכה ביותר של מנכ"ל במשרד התקשורת. בתקופתו פעל בן-מנחם לחתימת הסכמים בארצות הברית ואירופה להבאת מכשירי טלפון רבים על מנת לתת מענה לביקושים, וכן חנך סניפי דואר חדשים ואתרי שידור.<ref></ref><ref></ref><ref></ref>

== הערות שוליים ==

קטגוריה:מנכ"לי משרד התקשורת
קטגוריה:מפקדים בש"י
Better Off Without You

"Better Off Without You" (בעברית: יותר טוב בלעדייך) הוא סינגל של הזמרת-יוצרת האנגליה, בקי היל, בשיתוף התקליטן האנגלי, Shift K3Y, שיצא ב-10 בינואר 2020 כסינגל המוביל מאלבום האולפן הראשון שלה, Only Honest on the Weekend.<ref name="iTunes"></ref><ref></ref>

נכון לינואר 2022, השיר הושמע למעלה מ-88 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר יצא בערוץ היוטיוב של בקי היל ב-10 בינואר 2020. נכון לינואר 2022, הווידאו קליפ נצפה למעלה מ-12 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!הממלכה המאוחדת (BPI)
|פלטינה
|600,000
|-
!אוסטרליה (ARIA)<ref></ref>
|זהב
|35,000
|}

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
! scope="col" | הערות
|-
! scope="row" | הממלכה המאוחדת
| 10 בינואר 2020
| הורדה דיגיטלית, הזרמת מוזיקה
| פולידור רקורדס, אקו רקורדס
|
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירי זהב באוסטרליה
קטגוריה:סינגלים בהוצאת פולידור רקורדס
הפיגועים בקונסוליה הישראלית בסידני ובמועדון הכח

שלט ציבורי להנצחת מועדון הכח בבונדיי
הפיגועים בקונסוליה הישראלית ובמועדון הכח בסידני, אוסטרליה אירעו ב-23 בדצמבר 1982. שני הפיצוצים התרחשו באותו יום תוך חמש שעות זה מזה. הפיגוע הראשון הוביל למעצר בודד, אם כי מאוחר יותר בוטלו האישומים. בשנת 2011, משטרת ניו סאות' ויילס והמשטרה הפדרלית האוסטרלית פתחו מחדש את התיק, והתקיימו מעצרים חדשים. זה היה עוד ניסיון לפיגועים נגד שגרירויות ודיפלומטים ישראלים.

==אירועים==
ב-23 בדצמבר 1982, בסביבות השעה 14:00, התפוצץ מטען חבלה ליד דלת יציאת החירום של הקונסוליה הכללית הישראלית ברחוב ויליאם 80, סידני. מעוצמת הפיצוץ נפצעו שני בני אדם ונזק משמעותי נגרם לבניין הקונסוליה. בסביבות השעה 18:45 באותו יום התפוצץ מטען חבלה שני בתוך רכב שחנה מחוץ למועדון האקוה ברחוב הול 61–67, בונדיי, ניו סאות' ויילס. המטען לא התפוצץ כראוי ובפיצוץ שנגרם לא נפצע איש, עם זאת, שלושה כלי רכב ניזוקו באופן משמעותי כולל זה ששימש לאחסון המטען. מועדון "הכח" היה מלא באותה עת במספר רב של אנשים.

==חקירה==
חקירות ראשוניות של המשטרה הובילו למעצרו של גבר בן 31 שהואשם בגין פיצוץ מועדון הכח. התיק הועבר לבית המשפט, עם זאת, האישומים בוטלו מאוחר יותר על ידי התובע הכללי של ניו סאות' ויילס.

===חקירה מחדש===
בשנת 2011, תיק שני הפיגועים נפתח מחדש לאחר שהמשטרה גילתה מידע חדש. המקרה הוקצה לצוות המשותף ללוחמה בטרור (JCTT) בסידני, במסגרת "מבצע סובלנות". מהמשטרה נמסר כי הם "מאמינים שעדיין ישנם אנשים בקהילה שמכירים את האחראים לפיצוצים הללו".

באוגוסט 2012, גורמים במשטרה אישרו כי צוות חוקרים חקר בחודש מאי אותה שנה בנושא את מוחמד ראשיד, פלסטיני בן 65 ממוצא ירדני, שריצה באותה תקופה עונש של שבע שנות מאסר בכלא פדרלי באינדיאנה שבארצות הברית, בעקבות הרשעתו בביצוע פיגוע ירי בטיסה מיפן להוואי באוגוסט 1982. ראשיד הרג אז אדם אחד וגרם לפציעתם של 15 אחרים. החוקרים האמינו כי ראשיד אחראי גם לפיגועים בסידני.

==ראו גם==
* יחסי אוסטרליה–ישראל
* משבר בני הערובה בסידני

==הערות שוליים==

קטגוריה:פיגועים נגד יהודים בחוץ לארץ
קטגוריה:מתקפות נגד נציגויות דיפלומטיות ישראליות
קטגוריה:יחסי אוסטרליה–ישראל
קטגוריה:סידני: היסטוריה
קטגוריה:פעולות טרור ב-1982
קטגוריה:פשע באוסטרליה
עדן בר-טל

עדן בר-טל (נולד ב-1962) הוא איש עסקים ומנהל ישראלי. כיהן כיו"ר הרשות השנייה לטלוויזיה ולרדיו וכמנכ"ל במספר משרדים ממשלתיים.

== ביוגרפיה ==
בר-טל הוא עורך דין בהכשרתו, בעל תואר ראשון במשפטים מאוניברסיטת תל אביב, ותואר שני במשפטים מאוניברסיטת לונדון.<ref></ref><ref></ref>

ניסה להתמודד לרשימת מולדת לכנסת. כיהן כמנכ"ל קוקרמן בית השקעות.<ref></ref><ref name=":0"></ref>

בר-טל כיהן כמנכ"ל משרד התקשורת בשנים 2009 ל-2013.<ref></ref> בתקופת כהונתו תחת השר משה כחלון הונהגו רפורמות רבות בשוק התקשורת, ביניהן רפורמת הסלולר שאפשרה כניסת מפעילי סלולר חדשים והוזלת מחירים. לאחר פרישתו מתח ביקורת על תפקוד המגזר הציבורי.<ref></ref>

בשנת 2015 סייע במטה הבחירות של כחלון בבחירות לכנסת העשרים ושימש יועץ לחברת תנובה.<ref name=":1"></ref>

בשנת 2018 הקים את חברת הקנאביס הרפואי "סבבה" ביחד עם אברהם צור, רועי אוחיון ומייקל סיטרון. בר-טל כיהן כיו״ר, נשיא ומנכ״ל החברה.<ref></ref>

בשנים 2020–2021 היה מנכ"ל המשרד לשיתוף פעולה אזורי.<ref></ref>

בינואר 2022 מונה ליו״ר הרשות השנייה לטלוויזיה ולרדיו.<ref></ref> ביולי 2024 התפטר מתפקידו זה.

בר-טל נשוי ואב לשלושה.<ref name=":0" />

== הערות שוליים ==

קטגוריה:מנכ"לי משרד התקשורת
קטגוריה:יושבי ראש מועצת הרשות השנייה לטלוויזיה ולרדיו
קטגוריה:מנכ"לים ישראלים
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת לונדון
קטגוריה:ישראלים שנולדו ב-1962
חתול ספרייה

רובע הארמני בירושלים]]
חתול ספרייה הוא חתול מבוית החי בספרייה ציבורית. ניתן למצוא חתולי ספריות בספריות שונות ברחבי העולם. הקשר של חתולים עם ספריות נמשך מימי הביניים ועד ימינו.

חתולי ספרייה עכשוויים הוצגו גם בקולנוע ובספרות.

==היסטוריה==
הקשר בין חתולים לספריות הוא בן מאות שנים. רישומים נזיריים מימי הביניים מצביעים על כך שחתולים הוחזקו במנזרים עוד מימי הביניים על מנת לשלוט באוכלוסיית חולדות שעלולות לאכול כתבי יד יקרי ערך.

==דוגמאות מודרניות==
בשנת 1745 פרסמה יליזבטה, קיסרית רוסיה צו להעביר חתולים לחצרה. צאצאיהם של חתולים אלה חיים כיום במוזיאון הארמיטאז' הממלכתי.

חתולי ספרייה הופיעו כדמויות בספרים ובסרטים, מונצחים באבן מול מוסדותיהם, וחלקם מקבלים תפקידים בדירקטוריון המוסד. חתולים רבים נהנים מתפקידים מקצועיים בעלי פרופיל גבוה של שיווק ויחסי ציבור.

מערכת היחסים בין ספריות לחתולים היא לעיתים שנויה במחלוקת. באחד המקרים, היו ניסיונות להוציא חתול מספרייה, בהתבסס על חששות של לקוחות עם אלרגיות בטענה להפרות של חוק האמריקנים עם מוגבלויות. סיבה נוספת להוצאתן של חתולים הייתה בגלל תגובתו של חתול הספרייה לחיות שירות. כאשר חתול ספרייה הוצא ממוסדו בעמק פוטנם, ניו יורק, המוסד סבל כלכלית. שניים מחברי הקהילה היו כל כך מוטרדים מההוצאה שהם מחקו עזבונות לספרייה מצוואותיהם, מה שגרם להפסד של 80,000 דולר בהכנסות פוטנציאליות.

אגודת חתולי הספרייה הוא ארגון שהוקם בשנת 1987 כדי לעודד הפצה, כבוד והכרה של חתולי ספרייה. האגודה כללה עשרות ספריות חברות שהחליפו מידע על החתולים שלהן, ופרסמו עלון אודותיהם.

האנתולוגיה "חתולים, ספרנים וספריות: מסות עבור ועל אודות אגודת חתולי הספרייה" חקרה את הקשר הזה. חייהם של חתולי הספרייה נחקרו גם כן על ידי גארי רומא, דוקומנטרי שהפיק סרט בשם "Puss in Books: Adventures of the Library Cat". לפי האתר של רומא, ישנם יותר מ-800 חתולי ספרייה המקוטלגים ברחבי העולם.

בנוסף, חתולים נמצאים לעיתים קרובות בחנויות ספרים עצמאיות ברחבי ארצות הברית.

==יתרונות==
חתולי ספרייה שימשו כפטרונים, להגביר את המורל של הספרנים ולהעניק השראה לתוכניות קריאה ואוריינות. חתולים יכולים להיות שימושיים גם לקמפיינים שיווקיים, והם משמשים לעיתים קרובות כדי ליצור פרסום לספריות שלהם, במיוחד במדיה החברתית. נוכחותו של חתול יכולה ליצור סביבה רגועה ולהקל על הלחץ היומיומי עבור קוראים וספרנים כאחד. טבעם העצמאי בדרך כלל של חתולים עשוי להתאים גם לסביבה האינטלקטואלית של ספרייה, שכן הם דלי תחזוקה ועשויים להתאים ביתר קלות לאישים אינטלקטואלים עסוקים הפוקדים ספריות.

==דוגמאות מפורסמות==
דיואי קורא הספרים הוא ככל הנראה חתול הספרייה המפורסם ביותר. דיואי התגורר בספרייה הציבורית של ספנסר באיווה במשך 19 שנים. לאחר מותו יצא ספר אודותיו ובהמשך מספר ספרי המשך.

== ראו גם ==
* טיפול בעזרת בעלי חיים
* 

== לקריאה נוספת ==
<div class="mw-content-ltr">
* Pacini, Daniela (Summer 2009). "Breaking Down Barriers: Dogs and Cats in Public Libraries".
* Stevens, Norman D. (2004). "Myeo: the First Library Cat".
</div>

==קישורים חיצוניים==

== הערות שוליים ==

קטגוריה:חתולים בתרבות
קטגוריה:ספרנות
תלמה אדמון

תלמה אדמון (נולדה ב-25 באוקטובר 1950) היא עיתונאית, סופרת, עורכת ומתרגמת. כלת פרס ראש הממשלה לסופרים עבריים לשנת תשס"ב 2002.

==ביוגרפיה==
נולדה כתלמה גורלניק בקיבוץ פלמחים. אביה ישראל גורלניק היה ממייסדי הקיבוץ ותלמה היא הבת הראשונה של הקיבוץ. את שירותה הצבאי עשתה ככתבת בבמחנה נח"ל. לאחר שהשתחררה מהצבא עסקה בכתיבה ובעריכה בעיתונים את ומעריב. בין השנים (1995־2005) ערכה את המדור "ספרות וספרים" של העיתון מעריב. במקביל עסקה כל השנים גם בכתיבה ספרותית. מתגוררת עם בן זוגה במושב שדמה.

==יצירתה הספרותית ופרסים==
סיפורים מפרי עטה של אדמון פורסמו באנתולוגיות שונות ("בואי כלה", "טעם החיים" בהוצאת כרמל, "אלה החיים שהייתי רוצה לחיות" בהוצאת עם עובד) וכן במוספים ספרותיים ובכתבי-עת (קשת). זכתה בפרס היצירה לסופרים עבריים מטעם קרן ראש הממשלה ע"ש לוי אשכול ז"ל לשנת תשס"ב. ספרה "מכתבים לעמוס" זיכה אותה ב-2007 בפרס זאב לספרות ילדים ונוער לשנת תשס"ז.

==ספריה==
* נועה כבר גרה כאן עיצוב ואיור, יעל ליאור, הוצאת ספרית מעריב, 1985
* צריף עף ברוח, כתר הוצאה לאור, 1989 (לילדים)
* אגמים, כנרת זמורה-ביתן דביר, 2005
* מכתבים לעמוס: רומן מכתבים לנוער, כנרת זמורה-ביתן דביר, 2006
* שלי בוחרת מתנה, כנרת זמורה-ביתן דביר, 2008
* אלה של החתולים, כנרת זמורה-ביתן דביר, 2011
* בוקר ראשון באירופה: הערה על מקום אחר, כנרת זמורה-ביתן דביר, 2014

==קישורים חיצוניים==
* 
* 

קטגוריה:סופרות ישראליות
קטגוריה:סופרים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:עיתונאיות ישראליות
קטגוריה:עיתונאים ישראלים
קטגוריה:סגל במחנה נח"ל
קטגוריה:בוגרי תיכון אזורי דרכא ע"ש בגין (גדרה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:סגל מעריב
קטגוריה:עורכות ספרותיות ישראליות
קטגוריה:שדמה: אישים
קטגוריה:ישראליות שנולדו ב-1950
קטגוריה:ישראלים שנולדו ב-1950
ג'בון איסט

ג'בון רומאריו איסט (באנגלית: Javon Romario East; נולד ב-22 במרץ 1995 בקינגסטון שבג'מייקה) הוא כדורגלן ג'מייקני המשחק בעמדת החלוץ בקבוצת דפורטיבו סאפריסה מליגת העל של קוסטה ריקה ובנבחרת ג'מייקה.

== קריירת מועדונים ==
איסט החל את הקריירה המקצוענית שלו בפורטמור יונייטד מליגת העל הג'מייקנית, איתה זכה בשתי אליפויות. ב-1 ביולי 2019 הושאל לסנטוס דה גואפילס מליגת העל של קוסטה ריקה. ב-10 באוגוסט 2020 חתם בסן קרלוס מליגת העל של קוסטה ריקה. ב-31 בדצמבר 2020 חתם בסנטוס דה גואפילס באופן קבוע.

== קריירה בינלאומית ==
ב-30 בינואר 2018 ערך איסט את הופעת הבכורה שלו בנבחרת ג'מייקה, בתיקו 2-2 נגד נבחרת קוריאה הדרומית במשחק ידידות. ב-18 בנובמבר 2019 הבקיע את שער הבכורה שלו בנבחרת, בתיקו 2-2 נגד נבחרת גיאנה במסגרת ליגת האומות של CONCACAF . הוא היה אמור להשתתף במשחקי גביע הזהב 2021, אך בעקבות פציעה לא היה יכול להתייצב ובמקומו הוצב אנדרה גריי.

== תארים ==
;פורטמור יונייטד
* אליפות ג'מייקה (2): 2017/2018, 2018/2019

== קישורים חיצוניים ==

== הערות שוליים ==

קטגוריה:כדורגלנים ג'מייקנים
קטגוריה:חלוצי כדורגל ג'מייקנים
קטגוריה:כדורגלני נבחרת ג'מייקה
קטגוריה:כדורגלני דפורטיבו סאפריסה
קטגוריה:ג'מייקנים שנולדו ב-1995
ז'וליה דוקורנו

ז'וליה דוקורנו (בצרפתית: Julia Ducournau; נולדה ב-18 בנובמבר 1983) היא תסריטאית ובמאית קולנוע צרפתייה. סרטיה בדרך כלל מתמקדים בז׳אנר האימה המכונה "אימת הגוף" (Body Horror). סרטה "טיטאן" משנת 2021 זכה בפרס דקל הזהב בפסטיבל קאן.

== ביוגרפיה ==

דוקורנו נולדה בפריז לאם גינקולוג ואב רופא עור. משיכתה לסיפורי אימה החלה כשהייתה בת שש כשראתה בסתר את הסרט "המנסרים מטקסס" משנת 1974, ומקריאת ספרי הרפואה של הוריה. בשנת 2004 היא למדה תסריטאות בבית הספר לאומנות La Fémis שבפריז.

ב-2011 ביימה את סרטה הראשון, "ג’וניור" (Junior). סרט קצר על ילדה שבעקבות חיידק בבטנה "משילה את עורה" כמו נחש<ref name=":0"></ref>. הסרט זכה באותה שנה בפרס Petit Rail d'Or הניתן במסגרת תחרות שבוע המבקרים בפסטיבל קאן<ref></ref>.

בשנת 2012 הוציאה סרט טלוויזיה בשם "שחין" (Mange) שעוקב אחרי עורכת דין, בולמית לשעבר, שמחפשת נקמה במי שהציק לה בימי הקולג׳<ref name=":02"></ref>.

בשנת 2016 יצרה את הסרט העלילתי הארוך הראשון שלה, סרט האימה "נא" (Raw)<ref></ref>, שעוקב אחרי צעירה צמחונית שלאחר שהיא טועמת בשר בפעם הראשונה מתפתחת לה תשוקה קניבליסטית. הסרט הוקרן במסגרת תחרות שבוע המבקרים בפסטיבל קאן וזכה בפרס הסרט הטוב ביותר בפסטיבל הסרטים של לונדון<ref></ref>.

סרטה העלילתי השני, "טיטאן" (Titane)<ref name=":1"></ref> זכה בפרס דקל הזהב בשנת 2021 והפך את דוקורנו לבמאית הקולנוע השנייה שזכתה בפרס הנכסף, אחרי ג׳יין קמפיון בשנת 1993 על סרטה "הפסנתר". במרכז העלילה של הסרט ניצבת רוצחת סדרתית המתעברת מכלי רכב ומתחזה לגבר כדי להעמיד פנים שהיא בנו האובד של כבאי בודד.

== פילמוגרפיה ==
{| class="wikitable"
|-
! שנה !! סרט !! תפקיד
!הערות
|-
| 2011 ||Junior|| במאית, תסריטאית
|סרט קצר
|-
| 2012 || Mange|| במאית, תסריטאית
|סרט טלוויזיה 
|-
| 2016 || נא || במאית, תסריטאית
|סרט קולנוע
|-
| rowspan="2" |2021
|סרבנט
|במאית
|סדרת טלוויזיה אמריקאית
2 פרקים
|-
| טיטאן || במאית, תסריטאית
|סרט קולנוע
|-
|2024
|הלוק החדש <small>(אנ')</small>
|במאית
|סדרת טלוויזיה אמריקאית
2 פרקים
|}

== קישורים חיצוניים ==

== הערות שוליים ==

2022 01
קטגוריה:במאיות קולנוע צרפתיות
קטגוריה:תסריטאיות קולנוע צרפתיות
קטגוריה:צרפתיות שנולדו ב-1983
רוונה (נפה)

נפת רוונה היא נפה במחוז אמיליה-רומאניה שבצפון איטליה. בירת הנפה היא העיר רוונה. נכון לשנת 2015, אוכלוסיית הנפה מונה 391,997 תושבים על פני שטח של 1860 קמ"ר, המקנה לו צפיפות אוכלוסין של 210.81 תושבים לקמ"ר. <ref></ref>

== היסטוריה ==
נפת רוונה אוכלסה לראשונה על ידי שבטים איטליים מצפון איטליה, ונכבשה בשנת 191 לפנה"ס על ידי הרפובליקה הרומית. ליד קלאסה נבנה נמל, והצי האדריאטי התבסס ברוונה. בשנת 402 לספירה הפכה רוונה לבירת האימפריה הרומית המערבית, והתקיימה עד להתמוטטות האימפריה ונפילת רומא ב-476. בעקבות כך שלטו ברוונה המלכים הברברים אודואקר ולאחר מכן תיאודוריק עד שנכבשה על ידי האימפריה הביזנטית בשנת 540, הביזנטים הכריזו שזה יהיה שטח טריטוריאלי (האקסרקט) שלהם. 

הנפה המשיכה להיות תחת שלטון ביזנטי עד פלישת הלומברדים בשנת 751, ולאחר מכן סופחה על ידי מלך הפרנקים פיפן הגוץ. הנפה הושמה תחת שלטון האפיפיור על ידי פיפן הגוץ ב-757. רוונה נשלטה לאחר מכן על ידי הכס הקדוש עד שקיבלה עצמאות במאה ה-12. האפיפיור השתלט שוב ב-1278 עד שנכבשה על ידי ונציה ב-1441. מלחמת ליגת קמברה התרחשה ליד רוונה ב-1512, בה הובסו כוחות האפיפיור, אך הכוחות הצרפתיים נהרגו כמעט לחלוטין וסולקו מאיטליה. הנפה נשארה תחת שלטונו של הכס הקדוש עד שהפכה לחלק מממלכת איטליה. 

בשנת 1921, התקוממויות ברוונה גרמו להתקדמות מהירה של התנועה הפשיסטית באזור. מבנים השייכים לרפובליקנים ולסוציאליסטים נתפסו או נשרפו על ידי איטלו באלבו, וב-29 ביולי, הוא ואנשיו עברו ברחבי נפות רוונה ופורלי, ושרפו כל מטה של ארגון סוציאליסטי בליל מעשי טרור. <ref></ref>

== גאוגרפיה ==
נפת רוונה היא אחת מתשע הנפות במחוז אמיליה-רומאניה בצפון מזרח איטליה. לנפה יש גישה אל הים האדריאטי . בצפון הנפה שוכנת נפת פרארה ונפת בולוניה במערב. העיר המטרופוליטנית של פירנצה שבמחוז טוסקנה שוכנת בדרום מערב, ומחוז פורלי-צ'זנה בדרום. בירת המחוז היא העיר רוונה (Ravenna), המחוברת לים האדריאטי באמצעות תעלת קנדיאנו.

== תחבורה ותשתיות ==
=== רכבות ===
נפת רוונה מרושת במסילות הרכבת בולוניה-אנקונה, רוסי -פאנסה, פאאנצה-פירנצה, פאאנצה-לבצולה וקסטל בולונז-רוונה. השירותים מופעלים על ידי חברת הרכבות Trenitalia.

=== שדות תעופה ===
בנפת רוונה קיים שדה תעופה קטן בבירת הנפה רוונה, המשמש לטיסות פרטיות וממוקמים בו בתי ספר לטיסה.

==קישורים חיצוניים==

* 

==הערות שוליים==

קטגוריה:אמיליה-רומאניה: נפות
רג'ו אמיליה (נפה)

רֶ֫ג'וֹ אֵמִ֫ילְיָה היא אחת מתשע הנפות של מחוז אמיליה-רומאניה שבצפון איטליה. עיר הבירה של הנפה היא רג'ו אמיליה.

שטחה של הנפה כ-2,292 קמ"ר ואוכלוסיית הנפה, נכון לשנת 2017, 531,942 תושבים. בנפה ישנן 42 קומונות.<ref name="comuni-italiani.it"></ref>

==היסטוריה==
בנפה נמצאת טירת קנוסה ההיסטורית, רכושה של הרוזנת מטילדה, מרקיזת טוסקנה. זה המקום שבו התרחשה ההליכה לקנוסה של היינריך הרביעי, קיסר האימפריה הרומית הקדושה.

נציגי הרשויות החופשיות של רג'ו, מודנה, בולוניה ופרארה נפגשו בסלה דל טריקולורה של רג'ו אמיליה בשנת 1797 כדי להכריז על הרפובליקה צ'יספדנה, תוך אימוץ דגל שלושת הצבעים ירוק-לבן-אדום כדי לייצג את הרפובליקה החדשה שלהם שהוקמה; מאוחר יותר הוא אומץ בשנת 1848 כדגל הלאומי.

== חינוך ==
אזור כפרי טיפוסי בנפת רג'ו אמיליה
ארבע פקולטות של אוניברסיטת מודנה ורג'ו אמיליה ממוקמות ברג'ו אמיליה. הפקולטה להנדסה וחקלאות הוקמה ברג'ו אמיליה ב-1998, ואחריה הפקולטות למדעי התקשורת ולמדעי החינוך. <ref>[http://www.international.unimore.it/History.html University of Modena and Reggio Emilia (UNIMORE), Brief History of the University, Accessed 10 July 2011.]</ref>

גישת רג'ו אמיליה לחינוך לגיל הרך הוקמה על ידי בתי הספר של רג'ו אמיליה לאחר מלחמת העולם השנייה והיא ידועה בכל העולם, בהיותה אחת המערכות המתקדמות ביותר כיום. הגישה פותחה בהשראת התיאוריות של מאלגוצי, ברונר, ויגוצקי, דיואי, פיאז'ה וגארדנר.

== ספורט ==

בנפה יש פעילויות ספורט ענפות: טורנירי כדורסל וטניס ומשחקי כדורגל בכיכובה של קבוצת הכדורגל ההיסטורית פרימה דיוויזיה. <ref></ref>

==קישורים חיצוניים==

* 

==הערות שוליים==

קטגוריה:אמיליה-רומאניה: נפות
אוצרות – אוסף המכתבים הלאומי

250px
אוֹצָרוֹת – אוסף המכתבים הלאומי הוא אוסף מכתבים אישיים. מטרת האוסף היא לשמר את הסיפורים האישיים המרכיבים את הסיפור הקולקטיבי של ישראל, ולשתף ולהנגיש אותם עם דורות העתיד.

באתר נמצאים למעלה מ-2,000 מכתבים מרחבי הארץ והעולם ובמגוון שפות, והוא מסתמך על אנשים שמבקשים להעלות אליו את ארכיוני המכתבים המשפחתיים שלהם.

אוֹצָרוֹת הוא מיזם משותף של מרכז זלמן שזר, [https://www.mindcet.org/ מרכז לחדשנות בטכנולוגיה וחינוך], משרד ירושלים ומורשת ו[https://landmarks.gov.il/ תוכנית ציוני דרך].

== קישורים חיצוניים ==
* 

* [https://historicalletters.wixsite.com/otzarot-lp אתר האינטרנט] של אוצרות 
* רחלי מלק-בודה, [https://www.makorrishon.co.il/magazine/225477/?fbclid=IwAR3WjTDkS4CQr2uizFTEbitYWLwWVUOgEytexSmMRLRwOU-8YO6fQ5zqtGs וידויים של לוחמים: חייהם הסודיים של פעילי תש"ח], באתר מקור ראשון, 5 במאי 2020

==הערות שוליים==

קטגוריה:מכתבים
קטגוריה:אוספים בישראל
מאפס

מאפס של תת-קבוצה באלגברה, ובמיוחד בתורת החוגים, הוא אוסף האיברים שמכפלתם באיברי הקבוצה היא אפס. למאפסים חשיבות מרכזית במיקום ובתורת ההצגות של אלגברות. איברים בעלי מאפס לא-טריוויאלי הם בדיוק מחלקי אפס.

==הגדרות==
יהי <math>R</math> חוג ותהי <math>S\subseteq R</math> תת-קבוצה כלשהי. המאפס (השמאלי) של <math>S</math> ב-<math>R</math> הוא: <math>\operatorname{Ann}_R(S)=\{r\in R|r\cdot s=0\ \forall s\in S\}</math>. ניתן להגדיר את המאפס הימני באופן דומה; כאשר יש צורך להבהיר האם מדובר במאפס ימני או שמאלי, מוסיפים את האות <math>l</math> או <math>r</math> לסימון המאפס. בהמשך הערך נדון במאפסים שמאליים, אם כי ניתן להגדיר ולהוכיח תכונות מתאימות למקרה של מאפסים ימניים.

==תכונות==
* המאפס של תת-קבוצה הוא אידיאל שמאלי, ומדובר באידיאל שמאלי אמיתי אם (ורק אם) תת-הקבוצה מכילה איבר שונה מאפס
* המאפס של אידיאל שמאלי הוא אידיאל דו-צדדי
*המאפס מונוטוני (הפוך) ביחס להכלה: אם <math>S\subseteq T</math> תתי-קבוצות של חוג <math>R</math> אז <math>\operatorname{Ann}_R(T) \subseteq \operatorname{Ann}_R(S)</math>
*בכל חוג <math>R</math> מתקיים <math>\operatorname{Ann}_R(S \cup T)=\operatorname{Ann}_R(S)\cap \operatorname{Ann}_R(T)</math> לכל שתי תתי-קבוצות <math>S,T\subseteq R</math>
* תת-חוג של חוג פשוט ארטיני מקיים את תנאי השרשרת העולה על מאפסים של תתי-קבוצות, כלומר כל שרשרת עולה של מאפסים של תתי-קבוצות - מתייצבת. ולהפך, משפט גולדי קובע כי חוג ראשוני למחצה בעל ממד אחיד סופי ומקיים את תנאי השרשרת העולה על מאפסים משוכן בחוג פשוט ארטיני (למעשה, קובע המשפט כי חוגים אלו הם בדיוק אלו שחוג השברים הקלאסי שלהם הוא פשוט ארטיני)

==דוגמות==
*בתחום אין מחלקי אפס, ולכן אין מאפסים לא-טריוויאליים
* בחוג <math>\mathbb{Z}/n\mathbb{Z}</math> המאפס של <math>m</math> הוא האידיאל הנוצר על ידי <math>\frac{n}{\operatorname{gcd}(n,m)}</math> (אכן, האיברים שאינם מחלקי אפס בחוג זה הם בדיוק האיברים ההפיכים, שהם המספרים הזרים ל-<math>n</math>)
* החוג: <math>F\times F\times \cdots\ </math> אינו מקיים את תנאי השרשרת העולה על מאפסים

==לקריאה נוספת==
<div class="mw-content-ltr">
* Goldie, A.W. (1958). "The structure of prime rings under ascending chain conditions". Proc. London Math. Soc. 8 (4): 589–608.
* Goldie, A.W. (1960). "Semi-prime rings with maximal conditions". Proc. London Math. Soc. 10: 201–220.
* Graduate Algebra: Noncommutative View, Louis Halle Rowen, Graduate Studies in Mathematics, Publication Year 2008: Volume 91</div>

קטגוריה:מבנים אלגבריים
קטגוריה:תורת החוגים
בזיל איידנבנץ

בזיל איידנבנץ (בגרמנית: Basil Eidenbenz נולד: 9 בינואר 1993) הוא שחקן קולנוע וטלוויזיה שווייצרי .

== ביוגרפיה ==
איידנבנץ נולד בציריך, שווייץ ב-9 בינואר 1993. הוא למד פיתוח קול בקונסרבטוריון המוזיקה של ציריך לפני שהחל ללמוד בבית הספר האירופאי למשחק ובמרכז ג'יילס פורמן למשחק בלונדון אותו סיים בשנת 2013.

== קריירה ==
איידנבנץ החל את הקריירה שלו בסרט קומדיה גרמני "Liebling, lass uns scheiden" (יקירתי, בואי נתגרש) בשנת 2010.

בשנת 2012 שיחק בתפקיד ראשי בדרמה הרומנטית "Boys Are Us".
משנת 2010 הוא שיחק במשך שנתיים בתפקיד ראשי בסיטקום השווייצרי "Best Friends". בשנת 2016 ערך את הופעת הבכורה שלו בטלוויזיה הבריטית בדרמת ההיסטוריה ויקטוריה.

בשנת 2017 שיחק בסרט הקולנוע הכחשה. שנה לאחר מכן שיחק בסדרה "X Company" בתפקיד חוזר. באותה שנה שיחק בסרט הקולנוע בן של אם אחרת, המבוסס על סיפור אמיתי אודות הכיבוש הגרמני באיי התעלה, על אישה מהאי ג'רזי בשם לואיזה גולד (בגילומה של ג'ני סיגרוב), שמספקת מחסה לעובד כפייה רוסי צעיר הנמלט (בגילומו של ג'וליאן קוסטוב), ומסתירה אותו מהגרמנים בעזרת אחיה הרולד לה דרולינק ואחותה אייבי פורסטר.

בשנת 2018 שיחק בתפקיד קטן בסרט המועדפת. שנה לאחר מכן שיחק בתפקיד ראשי בסרט "הו רמונה", הפקת שירות הזרמת המדיה נטפליקס. באותה שנה החל לשחק בתפקיד ראשי בסדרת הטלוויזיה "The Athena". הוא שיחק בסדרה בשתי עונותיה.<ref></ref>

בשנת 2019 שיחק בתפקיד ראשי בסרט הקולנוע "Wildlings".

בשנת 2021 לוהק לתפקיד אסקל בסדרת הטלוויזיה המכשף.

== פילמוגרפיה ==
{| class="wikitable"
|+
|-
! שנה !! כותרת !! תפקיד !! הערות
|-
| 2010||Liebling, lass uns scheiden!
| טים קלאוס || rowspan="2" | סרט קולנוע
|-
| 2012 || Boys are Us || כריס 
|-
| 2012–2010 ||Best Friends
| לוקאס || סדרת טלוויזיה, תפקיד ראשי
|-
|2014
|Letzte Spur Berlin
|ג'סטין
|פרק אחד
|-
| rowspan="2" |2016
|ויקטוריה
|לוהליין
|5 פרקים
|-
|הכחשה
|עומר ארבל
|סרט קולנוע
|-
| rowspan="2" |2017
|X Company
|אדסל
|תפקיד חוזר
|-
|בן של אם אחרת
|פרידריך
| rowspan="2" |סרט קולנוע
|-
|2018
|המועדפת
|משרת
|-
|2019–2018
|The Athena
|לני בראנט
|סדרת טלוויזיה, תפקיד ראשי
|-
| rowspan="2" |2019
|הו רמונה
|אלין
| rowspan="2" |סרט קולנוע
|-
|Wildlings
|מרטין
|-
|2021
|המכשף
|אסקל
|סדרת טלוויזיה
|}

==קישורים חיצוניים==

קטגוריה:שווייצרים
קטגוריה:שחקני קולנוע וטלוויזיה שווייצרים
קטגוריה:שווייצרים שנולדו ב-1993

==הערות שוליים==
קרל מולביידה

קרל ברנדן מולבַַַַַיידה (בגרמנית: Karl Brandan Mollweide; 3 בפברואר 1774 - 10 במרץ 1825, לייפציג), מתמטיקאי אסטרונום גרמני.
== חייו ==
קרל מולביידה נולד בעיירה כ-15 ק"מ מבראונשווייג של היום. בגיל 14 הוא גילה כישרון למתמטיקה ולאחר סיום בית הספר בשנת 1793 החל ללמוד באוניברסיטה אצל יוהאן פרידריך פף. בסיום הקורס הוא קיבל הצעה ללמד באוניברסיטה זו. אמנם לאחר שלוש שנים מחלקת מתמטיקה נסגרה ומולביידה חזר הביתה.

בשנת 1800 הוא קיבל הצעה למשרת פרופסור למתמטיקה ואסטרונומיה באוניברסיטת האלה. הוא עבד שם במשך 11 שנים ורוב העבודות החשובות שלו בוצעו בתקופה זו.

בשנת 1805 הוא פרסם עבודה בהקשר לבעיות של היטל מרקטור והציע שיטה חדשה שקיבלה שם "היטל מולביידה". שיטה זו נותנת דיוק משופר בתחומי של קו רוחב מ-40.7 מעלות צפון ועד ל-40.7 מעלות דרום. בהמשך שיטה זו קיבלה הרחבה ושיפורים על ידי מתמטיקאי צרפתי ז'אק בבינה והונגרי ג'רג' ארדי קראוס.

עבודה נוספת של מולביידה הייתה קשורה עם טריגונומטריה והוכחת נסוחאות ידועות כ"נוסחאות מולביידה".

בשנת 1811 מולביידה עבר לאוניברסיטת לייפציג קוביל מינוי לפרופסור לאסטרונומיה ומתמטיקה. אוגוסט פרדיננד מוביוס היה בין תלמידיו באוניברסיטה. בנוסף לתפקיד פרופסור מולביידה היה מנהל מצפה כוכבים של המוסד. בשנת 1814 הוא החליט לעבוד לתפקיד של פרופסור לאסטרונומיה ומוביוס ירש אותו בתפקיד פרופסור למתמטיקה.

בשנים 1820–1823 מולביידה היה דיקן פקולטה לפילוסופיה של האוניברסיטה.

==קישורים חיצוניים==

* [https://mathshistory.st-andrews.ac.uk/Biographies/Mollweide/ ביוגרפיה]

קטגוריה:מתמטיקאים גרמנים
קטגוריה:אסטרונומים גרמנים
קטגוריה:סגל אוניברסיטת לייפציג
קטגוריה:גרמנים שנולדו ב-1774
קטגוריה:גרמנים שנפטרו ב-1825
אבי ברגר

אבי ברגר (נולד ב-1963) הוא מנהל ישראלי ואל"ם במילואים, כיהן כמנכ"ל משרד התקשורת בין השנים 2013–2015.

== ביוגרפיה ==
ברגר בעל תואר B.Sc בהנדסת חשמל מאוניברסיטת תל אביב ותואר שני בהנדסת חשמל מ-UCLA.

ברגר התגייס לצה"ל ב-1985 ופרש ב-2007, תפקידו האחרון היה ראש מחלקת אמצעי לחימה באגף התקשוב, והיה אחראי בין היתר על מערכת הסלולר הצבאית ורד הרים על תשתית הסיבים האופטיים בצבא. הוא השתחרר בדרגת אל"ם. לאחר פרישתו מונה לסמנכ"ל פיתוח ומחקר עסקי בחברת תדיראן קשר.

בשנת 2008 מונה לסמנכ"ל הטכנולוגיות של פרטנר ופרש בשנת 2012 על רקע שינויים ארגוניים בחברה. בתקופתו נבנתה הרשת המהווה את הדור הרביעי בחברה.

בשנת 2013 החל לכהן כמנכ"ל משרד התקשורת תחת השר גלעד ארדן.<ref name=":0" /> בשנת 2015, עם החלטות של ארדן שלא להיכנס לממשלה החדשה שהוקמה, פוטר ברגר בשיחת טלפון ביומו הראשון של שר התקשורת הנכנס, בנימין נתניהו.<ref></ref>

ברגר כיהן כדירקטור בחברת חלל תקשורת משנת 2018 וזאת במקום בני משפחת אלוביץ' שנאלצו לוותר על השליטה בחברה, ופרש בשנת 2020.

ברגר הוא אחד העדים במשפט נתניהו בתיק 4000, בעדותו הוא מסר כי הופעל עליו לחץ לאשר את עסקת בזק-Yes.

== הערות שוליים ==

קטגוריה:מנכ"לי משרד התקשורת
קטגוריה:חיילי חיל הקשר והתקשוב
קטגוריה:אלופי-משנה בצה"ל
קטגוריה:דירקטורים ישראלים
קטגוריה:בוגרי אוניברסיטת תל אביב
קטגוריה:בוגרי אוניברסיטת קליפורניה בלוס אנג'לס
קטגוריה:ישראלים שנולדו ב-1963
תשלום

[[קופאי הדורש תשלום במזומנים בלבד]]
תשלום לזוכים בתחרות כישרונות ב[[ניגריה, בהמחאה גדולת ממדים]]
תשלום הוא מסירה רצונית של כסף מגוף אחד (אדם או חבר בני אדם) לגוף אחר בתמורה לטובין שמספק מקבל התשלום, לשם קיום חובה חוקית (כגון תשלום קנס) או מטעמי נדבנות.

התשלום מתבצע בשתי דרכים עיקריות:
* בכסף, באמצעי התשלום המשמשים להעברתו: מזומנים, המחאה, כרטיס אשראי, העברה בנקאית, תשלום בנייד וכו'. בתשלום במזומנים מעורבים רק המשלם ומקבל התשלום, אך בדרכי תשלום אחרות מעורבים גורמים נוספים, כגון בנקים וחברות כרטיסי אשראי.
* בשווה כסף, כגון בהעברת מניות או בסחר חליפין.

אופן התשלום נקבע בהסכמה בין הצדדים (המשלם ומקבל התשלום), ולעיתים הוא מוכתב על ידי מקבל התשלום, למשל בסירוב לקבל תשלום בהמחאה או בכרטיס אשראי.

תשלום במזומנים מתקיים עוד מהעת העתיקה. הוא נעשה בדרך כלל בהילך החוקי של המדינה שבה מתבצע התשלום, אך מתאפשר גם תשלום במטבע אחר (כאשר אין חוק האוסר זאת). לעיתים מגבילה החקיקה את גובה התשלום המותר במזומנים. באמצע המאה העשרים התפתח התשלום בכרטיסי אשראי, שהלך וגדל במשך השנים על חשבון אמצעי תשלום אחרים. במאה ה-21 התפתח תשלום באמצעות אפליקציות מובייל כגון bit וגוגל פיי.

יש עסקאות שבהן התשלום ניתן בבת אחת, ואחרות שבהן התשלום ניתן בצעדים אחדים (למשל רכישה בעשרה תשלומים חודשיים). בעסקה מתמשכת, למשל תשלום על אספקת חשמל או רכישת מנוי על עיתון, התשלום המוסכם ניתן שוב מדי תקופה, בהתאם למוצר או לשירות שסופקו. לעיתים מבטיח מקבל התשלום הנחה על תשלום מידי (או תשלום מראש), או לחלופין גובה ריבית על תשלום דחוי.

כאשר מקבל התשלום הוא עסק, החקיקה מחייבת אותו לתת קבלה על כך. גם כאשר אין חובה לתת קבלה ניתנת לעיתים קבלה, כהוכחה לכך שהתשלום בוצע.

שיקולי מס משפיעים לפעמים על מועד התשלום, למשל הקדמתו מהשנה הבאה לשנה הנוכחית (לשם הגדלת ההוצאות של המשלם בשנה הנוכחית) או דחייתו מהשנה הנוכחית לשנה הבאה (לשם הקטנת ההכנסות של מקבל התשלום).

==בחוקי מדינת ישראל==
אחדים מחוקי מדינת ישראל עוסקים בהסדרה של תשלומים, בהם:
* הוראות מס הכנסה (ניהול פנקסי חשבונות), תשל"ג-1973 מחייבות עסק לתת קבלה על כל תשלום המתקבל בו, ולרשום את התשלום בספר החשבונות של העסק.
* חוק מס ערך מוסף מחייב עוסק לרשום כל תשלום שהוא מקבל.
* חוק כרטיסי חיוב, התשמ"ו-1986, מסדיר את השימוש בכרטיסי חיוב ובכרטיסי אשראי.
* חוק לצמצום השימוש במזומן מגביל את גובה התשלום המותר במזומנים, במטרה לצמצם את ההון השחור ולהיאבק בהלבנת הון, השתמטות ממס, מימון טרור ועוד.
* חוק הגנת השכר מסדיר את אופן תשלום השכר, וקובע: "שכר עבודה ישולם במזומנים, אך מותר שישולם בשיק או בהמחאת דואר, אם דרך תשלום זאת נקבעה בהסכם קיבוצי או בחוזה עבודה או שהעובד הסכים לה בדרך אחרת", ומוסיף: "מותר בהסכמת העובד לשלם חלק משכר עבודה באוכל ובמשקאות המיועדים לצריכה במקום העבודה, להוציא משקאות משכרים, או בדיור, אם דרך תשלום זאת נקבעה בהסכם קיבוצי או בחוזה עבודה או שהיא נוהג מקובל בתנאי עבודה, ובלבד שהשווי המיוחס לכל אלה לא יעלה על המקובל בשוק."
* חוק הגנת הצרכן קובע כללים בעניין תשלומים בעסקאות.

==קישורים חיצוניים==

==הערות שוליים==

*
קטגוריה:כלכלה
אהוד הדר

אהוד הדר (1937 - 3 ביוני 1996) היה מנכ"ל רכבת ישראל בין השנים 1994 ל-1996.

== ביוגרפיה ==
הדר נולד והתגורר ברחובות.

בשנות ה-70 ניהל את נמל אילת, בתקופתו הוביל מהלכי מודרניזציה והתייעלות בנמל. <ref></ref>

לאחר מכן מונה הדר לסמנכ"ל תפעול ברשות הנמלים והרכבות, בשנות ה-80 התבצעה רפורמה תפעולית בנמלים תחת ניהולו. בגין הרפורמה זכה בשנת 1982 בפרס קפלן, ביחד עם אלי טילס.<ref></ref><ref name=":1"></ref><ref></ref>

בנובמבר 1994 מונה למנכ"ל הרכבת.<ref></ref> במהלך כהונתו נפתחה תחנת רכבת השלום, הותקנה מערכת כרטוס אוטומטית ונחתמו הסכמים להבאת רכבות חדישות מחוץ לישראל.<ref name=":1" />

במקביל לכהונתו התנהלה חקירה בחשד לאי סדרים ברכבת (פרשת "רכבת הזבל"), שהחלו עוד בטרם ניהל את החברה.<ref></ref> ביוני 1996 נמצא הדר מת ביער חולדה, במכתב שהשאיר למשפחתו כתב "אני מצטער על עוגמת הנפש. אני עייף. האמת תוכח, אבל אין לי סבלנות לחכות".<ref name=":0"></ref> לאחר מותו נוקה שמו מהפרשה.<ref></ref>

תחנת הרכבת ברחובות נקראת על שמו של הדר,<ref></ref> מעל ל-20 שנה מתקיים טורניר טניס ברחובות על שמו של הדר.<ref></ref>

== הערות שוליים ==

קטגוריה:מנכ"לי רכבת ישראל
קטגוריה:זוכי פרס קפלן
קטגוריה:רחובות: אישים
קטגוריה:אישים שעל שמם תחנות רכבת בישראל
קטגוריה:ישראלים שנולדו ב-1937
קטגוריה:ישראלים שנפטרו ב-1996
קטגוריה:סמנכ"לי תפעול ישראלים
הגן האקולוגי בטכניון

250x250 פיקסלים
שלט הכניסה לגן האקולוגי
הגן האקולוגי בטכניון הוא גן בוטני המשתרע על פני 22 דונם, בלב הקמפוס של הטכניון על מדרונו הצפון מזרחי של הכרמל. בתחום הגן עובר ערוץ הניקוז של נחל בן דור המתחבר לנחל קישון<ref></ref>.

== היסטוריה ==
הגן הוקם בשנת 1982 ביוזמתו של זאב נאווה, ובתמיכתו של נשיא הטכניון דאז, עמוס חורב, השטח עליו משתרע הגן שימש ברובו כאתר פסולת. רון לובינגר תכנן את שיקומו של השטח בגן.

ב-2011, קיבל הגן הכרה של "גן בוטני" על ידי "מועצת הגנים הבוטניים" מטעם משרד החקלאות.

== מתחמים בגן ==
* גן מעבדה – גן דינמי שבו מתבצעים מחקרים שימושיים בצמחים לצד תצוגה של מיני צמחים חסכוניים במים, שימושיים לחקלאות, שימושיים לעיצוב קרקע ומדרונות ועוד.
* גן לחינוך סביבתי – גן השם דגש על חינוך, העשרה והדרכה למבקרים בגן.
* גן לצמחי הכרמל – גן לתצוגת צמחי הכרמל, המהווה גם מרכז לשימור מינים נדירים של הכרמל ומקום מקלט במקרה הצורך למינים אחרים ומשמש לריבוי והפצה של מיני הבר כצמחים לגינון.

== קישורים חיצוניים ==

* 

== הערות שוליים ==

קטגוריה:ישראל: גנים בוטניים
קטגוריה:הטכניון - מכון טכנולוגי לישראל
וילמור-סור-טארן

וילמור-סור-טארן (בצרפתית: Villemur-sur-Tarn) היא עיירה במחוז גארון עילית, בדרום-מערב צרפת, המשמשת כמרכז מינהלי של הנפה. הנהר טארן חוצה את העיירה.

בעיר מתגוררים כ־6000 תושבים (נכון ל-2018).

העיר נוסדה במהלך ימי הביניים והייתה בעלת ביצורים חזקים שנבנו במהלך המאה ה-14 שבחלקם השתמרו עד היום. במהלך מלחמת מאה השנים כל האזור נכבש על ידי האנגלים, אך את העיירה הם לא הצליחו לכבוש. ציון נוף נוסף של העיירה היא כנסיית מיכאל הקדוש מהמאה ה-14. העיירה סבלה משיטפון שהתרחש בשנת 1930 במהלך מספר בתים נהרסו. במהלך מלחמת העולם השנייה בעיר פעל אוגוסט אריבה שהציל מספר ילדים יהודים במוסד חינוכי אותו ניהל. על פעילות זו הוא קיבל הכרה כחסיד אומות העולם.

==קישורים חיצוניים==

* 

קטגוריה:מידי פירנה: ערים
2051

==אירועים צפויים==
* אפריל: אחד מהמסרים שנשלחו על ידי METI לחלל החיצון בשנת 1999, צפוי להגיע ליעדו: כוכב גליזה 777 .

==לוח שנה==









קטגוריה:המאה ה-21 לפי שנים
קטגוריה:שנים עתידיות
קריסטלין

באנטומיה, קריסטלין (בלועזית: Crystallin ) הוא חלבון מבני מסיס במים, הנמצא בעדשה ובקרנית העין, האחראי על שקיפות המבנה<ref name="pmid17997336"></ref>.
חלבונים אלו זוהו גם במקומות נוספים בגוף כמו בלב, ובתוך גידולים אלימים של סרטן השד<ref name="heart-presence-1"></ref><ref name="tumor-presence-1"></ref>.
מאז שהתגלה כי פציעה בעדשה עשויה לקדם התחדשות של תאי עצב<ref name="nerve-regeneration-1"></ref><ref name="neurite-promoting-1"></ref>, קריסטלין הפך לאזור מושא למחקר נוירולוגי.

== תפקיד ==

תפקידו העיקרי של הקריסטלין בעדשת העין הוא ככה״נ להגדיל את מקדם השבירה מבלי לחסום מעבר של אור.
עם זאת, זהו לא תפקידו היחיד. התברר כי לקריסטלינים קיימים תפקידים מטבוליים ורגולטוריים נוספים, הן בתוך עדשת העין והן באיברים אחרים בגוף<ref name="pmid12790344"></ref>.

== פעילות אנזימטית ==

קריסטלינים מסוימים הם אנזימים פעילים, ולעומתם אחרים חסרים פעילות, אבל מראים הומולוגיה לאנזים אחרים<ref name="Enzymatic-activity-1"></ref><ref name="Enzymatic-activity-2"></ref>.

==קישורים חיצוניים==

==הערות שוליים==

קטגוריה:חלבונים
קטגוריה:עין
קטגוריה:עדשות
To Be Human (שיר של מרינה)

To Be Human (בעברית: להיות אנושי/ת) הוא שיר שהוקלט על ידי הזמרת-יוצרת הוולשית מרינה. השיר יצא לאור ב-4 באפריל 2019, על ידי חברת התקליטים אטלנטיק רקורדס, כסינגל הרביעי מתוך אלבום האולפן הרביעי שלה, Love + Fear.<ref name=":0"></ref>

== רקע והוצאה ==
ב-2018, במטרה להתחיל רשמית פרק חדש בקריירה שלה, הודיעה מרינה בטוויטר שהיא מסירה את "and the diamonds" משם הבמה שלה, ומעתה תוציא מוזיקה תחת השם הפרטי בלבד, מרינה (מסוגנן באותיות גדולות; MARINA). היא הסבירה, "לקח לי הרבה יותר משנה להבין שהרבה מהזהות שלי קשורה במי שהייתי כאמנית,... ולא נשאר הרבה ממי שהייתי".<ref name="My name is Marina"></ref> לאחר ההכרזה, הוציאה מרינה את הסינגל הראשון שלה תחת השם החדש, "Baby", עם הלהקה הבריטית קלין בנדיט.<ref name="Rolling Stone Baby release"></ref> ב-14 בפברואר 2019, הכריזה דיאמנדיס על אלבומה הרביעי, Love + Fear, אלבומה הראשון תחת השם "מרינה".<ref name="Billboard album announcement"></ref> רשימת הרצועות נחשפה באותו יום, ו-"To Be Human" נכלל בה כרצועה השביעית באלבום.<ref name="NME album announcement"></ref>

Love + Fear הוא אלבום כפול, המורכב משני קטעים, כאשר כל אחד מהם בוחן את התיאוריה של הפסיכולוגית אליזבת קובלר-רוס, לפיה בני אדם מסוגלים לחוות רק את שני הרגשות הללו.<ref name="The Independent album review"></ref> "To Be Human" מופיע בחלק ה-"Love" של האלבום, המוקדש לשירים עם מילים העוסקות במחשבות ורגשות חיוביים.<ref name="Rolling Stone interview 2"></ref><ref name="Vogue album review"></ref>

בסמוך לצאתו, עלה השיר לרשת הזרמת המדיה ספוטיפיי, תוך שנכנס לרשימת השירים המוזרמים ביותר בספוטיפיי בממלכה המאוחדת באותו היום, בה הגיע למקום ה-193.<ref></ref> נכון לינואר 2022, צבר השיר למעלה מ-22 מיליון השמעות בסך הכל.<ref></ref>

== כתיבה והרכב ==

השיר נכתב על ידי מרינה, והופק על ידי ג'ואל ליטל. מרינה הקליטה את השיר באולפן ההקלטות של ג'ואל ליטל בלוס אנג'לס.<ref name="Liner notes"></ref> ב-5 באפריל, העלתה מרינה לטוויטר שלה סרטון שלה, המסביר את חשיבות השיר באלבום.

בראיון לאפל מיוזיק, במהלך שבוע ההוצאה של Love + Fear, חשפה מרינה כי זהו השיר האהוב עליה בחלק ה-Love של האלבום. היא הוסיפה והסבירה על השיר:<ref name="Apple Music interview"></ref> 

== ביקורות ==
ניק לואו מ-Clash כינה את השיר "טעון מבחינה פוליטית", ואף ציין כי הוא "יכול היה להשתלב בצורה מושלמת" באלבום הבכורה של מרינה, The Family Jewels.<ref name="Clash album review"></ref>

== וידאו קליפ ==
הווידאו קליפ הרשמי של השיר פורסם ב-8 באפריל 2019. הקליפ בוים על ידי אנה פטרקינה וצולם בקיוטו, יפן.

נכון למאי 2023, זכה הקליפ ללמעלה מ-8.7 מיליון צפיות.

== קרדיטים ==
=== הקלטה ===
* מקום הקלטה – אולפן גולדן אייג', לוס אנג'לס

=== אנשי צוות ===
* מרינה דיאמנדיס – שירה, כתיבה, קלידים
* ג'ואל ליטל – קלידים, תכנות תופים, הנדסה, סינתיסייזר, כלי הקשה
* ג'ף סוואן – הנדסת מיקסינג
* ניקו בטיסטיני – עוזר הנדסת מיקסינג
* דייב קוץ' – הנדסת מאסטרינג

== קישורים חיצוניים ==
* [https://www.youtube.com/watch?v=DM8Tm9ycGz4 סרטון השיר], באתר יוטיוב

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:סינגלים בהוצאת אטלנטיק רקורדס
טום טוגנדהאט

טום טוגנדהאט (באנגלית: Tom Tugendhat; נולד ב-27 ביוני 1973) הוא פוליטיקאי בריטי חבר המפלגה השמרנית. מכהן כנציג מחוז מחוז טונברידג' בבית הנבחרים.

==ביוגרפיה==
טוגנדהאט נולד בלונדון וגדל במחוז קנט. הוא בן למשפחה קתולית ולו שורשים יהודים. סבו מצד אביו, יהודי יליד וינה, היגר בשנות ה-20 ללונדון לצורך לימודיו, שם המיר דתו לנצרות קתולית במטרה להינשא. 

ב-1995 סיים תואר ראשון בתאולוגיה באוניברסיטת בריסטול וב-1996 סיים תואר שני בלימודי האסלאם מאוניברסיטת קיימברידג'. במהלך לימודיו למד ערבית בתימן. בנוסף הוא דובר צרפתית, איטלקית, פשטו ודארי. לאחר הלימודים עבד כעיתונאי בביירות והקים חברת יחסי ציבור מקומית בלבנון. לאחר שובו לבריטניה עבד כאנליסט בתחום האנרגיה בחברת בלומברג.

ב-2003 התנדב לצבא המילואים הבריטי. הודות לידיעת השפה הערבית, הוצב עם פרוץ מלחמת המפרץ השנייה כקצין מודיעין בחיל הנחתים המלכותי והשתתף בפלישה לעיראק. לאחר המלחמה חזר ללונדון אך עד מהרה נקרא שוב לשירות וסייע במאמצי השיקום הכלכלי של עיראק. ב-2005 נשלח על ידי משרד החוץ הבריטי לאפגניסטן לסייע במאמצי כינון הממשל החדש. הוא שימש יועץ במועצת הביטחון הלאומי של אפגניסטן ושימש יועצו של מושל מחוז הלמנד. לאחר שנתיים שב לאנגליה וב-2007 חזר לשנתיים נוספות באפגניסטן כשיחידת חיל הנחתים בה שירת בעבר הוצבה שוב במדינה. על שירותו עוטר כחבר במסדר האימפריה הבריטית. בהמשך שירותו הצבאי שימש כיועץ אסטרטגי בצבא ויועצו של ראש מטה ההגנה, עד שחרורו ב-2013.

ב-2015 נבחר לראשונה לבית הנבחרים הבריטי כנציג מחוז טונברידג'-מולינג וחבר מפלגת השמרנים. ביולי 2017 נבחר ליושב ראש ועדת החוץ של בית הנבחרים והיה בכך לצעיר ביותר הנושא בתפקיד זה.

ביולי 2022 הכריז על התמודדותו למנהיגות המפלגה השמרנית במקומו של בוריס ג'ונסון שהתפטר. הוא נהנה מתמיכה של 37 חברי פרלמנט בסיבוב הראשון של הבחירות במפלגה, אך הודח בסיבוב השלישי לאחר שקיבל תמיכה של 31 חברים בלבד. לאחר הבחירות מונה לשר לענייני ביטחון פנים במשרד הפנים בקבינט של ליז טראס. חבר המועצה המלכותית מ-2022.

נשוי לאניסיה ואב לשניים.

==קישורים חיצוניים==

* 

* [https://www.tomtugendhat.org/aboutom/ אודות באתר האינטרנט של טום טוגנדהאט]
* [https://members.parliament.uk/member/4462/contact טום טוגנדהאט] באתר הפרלמנט הבריטי

==הערות שוליים==

קטגוריה:פוליטיקאים בריטים
קטגוריה:חברי המפלגה השמרנית (הממלכה המאוחדת)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:מסדר האימפריה הבריטית
קטגוריה:בוגרי אוניברסיטת קיימברידג'
קטגוריה:בוגרי אוניברסיטת בריסטול
קטגוריה:אנגלים ממוצא יהודי-אוסטרי
קטגוריה:בריטים שנולדו ב-1973
קטגוריה:חברי המועצה המלכותית
שאנדור אימרה

שאנדור אימרה (במקור שנפלד-Schönfeld,<ref>Névváltoztatás a M. K. Belügyminisztérium 27580/1911. sz. rendelete alapján.</ref> בהונגרית: Imre Sándor; נאג'ווארד, 26 בדצמבר 1891 – מקום לא ידוע, בסביבות 1944) היה מחזאי, מתרגם, סופר, היסטוריון תיאטרון יהודי-הונגרי שניספה בשואה.

==קורות חיים==
שאנדור שנפלד נולד במשפחה יהודית כבנם של ליפוט שנפלד, רואה חשבון, ושל רוזה שנברגר. הוא סיים את לימודיו ואת בחינות הבגרות בבודפשט. הוא התכונן לקריירת עורך דין ולמד משפטים, אך למד גם אסתטיקה במהלך שנותיו באוניברסיטה, ועסק בתיאוריה ובפרקטיקה של התיאטרון. מ-1923 הוא היה הבמאי-דרמטורג של התיאטרון ההונגרי של קלוז'. הוא נטל חלק חשוב בפיתוח ספרות הדרמה ההונגרית ברומניה ולחם למען פיתוח "שפת תיאטרון" מודרני ותקני.

אימרה כתב סיפורים קצרים, שירים ומאמרים אסתטיים, והיה מבקר התיאטרון ב"עיתון המזרחי" (Keleti Újság) (1923–1922). כרך ספרו ראה אור בשם ד"ר ינה ינוביץ' והתיאטרון. (קלוז', 1922). הוא חיבר גם את ד"ר ינה ינוביץ', שלושים שנות משחק ועשרים ושתיים שנות מנהל תיאטרון. אלבום זיכרון, כולל מחקר תולדות התיאטרון של ינוביץ' (אוראדיה, 1924).
* הוא עיבד למחזה את הרומן של גזה טאברי "זכר האייל" עבור תיאטרון סיגליגט באוראדיה.
* הוא העלה על במת התיאטרון את מחזהו של הסופר ומחזאי היהודי-אוסטרי ארתור שניצלר בשם רייגן (Reigen) שהועלה בבכורה ב-1921 בשם "ריקוד מעגל".
* הוא תרגם יצירות של המחזאי השוודי יוהאן אוגוסט סטרינדברג (סונטת הרוחות).
* תרגם גם את יצירתו של המחזאי הגרמני פרנק ודקינד (תיבת פנדורה).
* היה כתב בשבועון Revü בסאטו מארה (1932–1933).

כיהודי נלקח לשרות העבודה (עבודות כפייה לגברים יהודי עבור הצבא ההונגרי) במלחמת העולם השנייה ומת במקום לא ידוע.

== עבודותיו (מבחר) ==
* ינה ינוביץ' והתיאטרון ; איגוד השחקנים של טרנסילבניה ובאנאט, קולוז'וואר, 1924
* כמו היין החדש (מחזה, הוצג בתיאטרון האופרטה של בודפשט, בודפשט, 1927)
* תיאטרון. אוסף מחקרים, אסתטיקה תיאטרלית והרצאות באוניברסיטה, אוראדיה, 1939

== מאמרים קשורים ==
* עיתונות התיאטרון ההונגרי ברומניה

== לקריאה נוספת ==
* Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion. 1991. 

== קישורים חיצוניים ==
* [https://hu.unionpedia.org/Imre_Sándor_(dramaturg) אימרה שאנדור באוניאופדיה]
* [https://www.antikvarium.hu/konyv/imre-sandor-dr-janovics-jeno-es-a-szinhaz-639108-0 ספרו של אימרה שאנדור ינה ינוביץ' והתיאטרון]
* [https://axioart.com/tetel/imre-sandor-szinhaz-tanulmanyok-szinhazesztetikai-es-sza ספרו של אימרה שאנדור "תיאטרון" מחקרים]

== הערות שוליים ==

קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:מחזאים יהודים הונגרים
קטגוריה:היסטוריונים יהודים הונגרים
קטגוריה:מתרגמים שנספו בשואה
קטגוריה:סופרים ומשוררים שנספו בשואה
קטגוריה:היסטוריונים שנספו בשואה
קטגוריה:אישים במחנות שרות העבודה (הונגריה)
קטגוריה:הונגרים שנולדו ב-1891
קטגוריה:הונגרים שנפטרו ב-1944